През 1936 г. Уго Локатели преминава в отбора на ФК Интер, за които дебютира на 21 юни в мач от турнира купа Митропа. Следващата година с Интер става шампион на Италия и изиграва първия си „неолимпийски“ мач с Италия срещу Франция на 5 декември 1937 г. На следващата година Локатели е част от националния отбор на Италия за световното първенство. Отново играе във всички мачове и отново печели златото. Уго остава в Интер до 1941 г., като помага за спечелването на Копа Италия през 1939 г. и скудетото през 1939-40 г.